Mo fĩ Mawu se. 1 Petro 5:6-9
Koo ngɔ o he kɛ wo kusumihi nɛ Baiblo ɔ kplɛɛ we nɔ ɔ a mi. E biɔ mɔde bɔmi loko o ma nyɛ maa pee jã.
Koo ngɔ o he kɛ wo ma kudɔmi sanehi a mi; ma kudɔli fi we Yehowa kɛ e Matsɛ Yemi ɔ se.
Moo pee juɛmi nɛ da kaa o maa bu Mawu tue. Mateo 7:24, 25
O kɛ Yehowa Odasefohi nɛ bɔ; a maa ye bua mo nɛ o hɛ mo kɛ su Mawu he.
Moo ya nɔ nɛ o kase Mawu he ní nɛ o bɔ mɔde kaa o maa ye e mlaa amɛ a nɔ.
Ke o hemi kɛ yemi ɔ mi ba wa a, e sa nɛ o jɔɔ o wami nɔ kɛ ha Yehowa nɛ o ha nɛ a baptisi mo.
Moo bu Mawu tue. Moo kane Baiblo ɔ, nɛ o de Yehowa Odasefohi nɛ a ye bua mo nɛ o nu sisi. Lɔ ɔ se ɔ, ngɔɔ nɔ́ nɛ o kase ɔ kɛ tsu ní. Ke o pee jã a, o maa hi si kɛ ya neneene.—La 37:29.